Kitabçı (jurnal)

"Kitabçı" jurnalı — 2014-cü ilin martından rəngli çap olunan aylıq jurnal.

 Haqqında 
Jurnal Türkiyənin İstanbul şəhərindəki MEGA Basım Mətbəəsində yüksək çap üsulu ilə nəşr olunur"Kitabçı" №4 iyun 2014.

"Kitabçı" jurnalı məzmunu və formatı etibarilə yenilikçi bir sənət və ədəbiyyat dərgisidir. Jurnalın ilk nömrəsində yaradıcılıq nümunələri yer almış müəlliflər sırasında müasir Azərbaycan ədəbiyyatının ən yeni və ən istedadlı gəncləri vardır. 

 Nəşr dövrü: Aylıq
 Format: Rəngli nəşr
 Məzmunu: Ədəbiyyat, sənət və kitablar haqqında məlumatları əhatə edir
 İştirakçılar: Müasir Azərbaycan ədəbiyyatının tanınmış və istedadlı müəllifləri

 Heyəti 
"Kitabçı" jurnalının baş redaktoru şair Səlim Babullaoğludur.

Jurnalın şef-redaktoru ədəbiyyatşünas Seyfəddin Hüseynli, redaktor-koordinator yazıçı Fərid Hüseyndir.

Jurnalda çağdaş ədəbiyyat və sənət mühitinin istedadlı imzaları - Zahir Əzəmət, Tehran Əlişanoğlu, Mahir Qarayev, Qismət, Aygün Aslanlı, Xəyal Rza, Rəbiqə Nazimqızı, Ceyhun Əli kimi yazarların imzası var. Jurnalın yaradıcı işində tanınmış yazıçı, eyni zamanda vaxtilə "Press fakt" kimi maraqlı qəzetin yaradıcısı olmuş Məqsəd Nur yaxından iştirak edir.

Jurnalla Polşa, Rusiya, Türkiyə, Ukrayna, Böyük Britaniya, İran, Gürcüstan, Yaponiya kimi ölkələrdən daimi yazı yazanların olacağı nəzərdə tutulur.

 İstinadlar 


 Həmçinin bax 
 Səlim Babullaoğlu

 Xarici keçidlər 


Kateqoriya:2014-cü ildə Azərbaycanda yarananlar
Kateqoriya:Martda yarananlar
Kateqoriya:Azərbaycan dilində jurnallar
Kateqoriya:Bakı jurnalları